Ευρυδίκη (τραγουδίστρια)

Η Ευρυδίκη Θεοκλέους (Λεμεσός, 25 Φεβρουαρίου 1968), γνωστή ως Ευρυδίκη, είναι Ελληνοκύπρια τραγουδίστρια. Είναι γνωστή για την συμμετοχή της στον Διαγωνισμό Τραγουδιού της Eurovision όπου εκπροσώπησε την Κύπρο το 1992, 1994 και 2007 με τα τραγούδια Ταιριάζουμε, Είμαι Άνθρωπος και Εγώ και Comme Ci, Comme Ça, αντίστοιχα.

 Γεννήθηκε στην Λεμεσό και μεγάλωσε στην Λευκωσία. Ως μαθήτρια, σπούδασε μουσική στο Εθνικό Ωδείο της Κύπρου. Όταν τελείωσε το σχολείο, πήγε στο Le Studio des Variétés στο Παρίσι όπου σπούδασε μουσική, θέατρο, χορό και Stage Performance (κινησιολογία και έκφραση προσώπου και σώματος). Ολοκλήρωσε τις μουσικές της σπουδές στο Μουσικό Κολλέγιο Μπέρκλι της Βοστώνης όπου έλαβε μαθήματα αρμονίας και ενορχήστρωσης. Το 1989 μετακόμισε στην Αθήνα όπου συνεργάστηκε με αρκετούς τραγουδιστές και τραγούδησε σε μουσικές σκηνές ενώ το 1991 κυκλοφόρησε τον πρώτο προσωπικό της δίσκο Για Πρώτη Φορά. Το 1990 κυκλοφόρησε την πρώτη της δισκογραφική συνεργασία, με τίτλο Το πρώτο μας πάρτυ. Το 1991 κυκλοφόρησε τον πρώτο της προσωπικό δίσκο, με τίτλο Για πρώτη φορά. Ακολούθησαν οι δίσκοι : Πόσο λίγο με ξέρεις (1992), Μίσησέ με (1993), Φθινόπωρο γυναίκας (1995), Η επόμενη μέρα (1996), Πες το μου αυτό (1997), Δέσε μου τα μάτια (1998), Το κουμπί (1999), Όλα δικά σου (2000). Οι δίσκοι ήταν όλοι σε μουσική και στίχους του Γιώργου Θεοφάνους. Το 1993 η Ευρυδίκη κυκλοφόρησε τον δίσκο Μίσησέ με, ο οποίος έλαβε θετικά σχόλια και έκανε την ίδια ως μια από τις πιο επιτυχημένες τραγουδίστριες στην Ελλάδα. Το 1994, ενώ η Ευρυδίκη ήθελε να δοκιμάσει κάτι νέο, ξεκίνησε να εργάζεται στον επόμενο δίσκο της με τον τίτλο Φθινόπωρο Γυναίκας. Εμπνευσμένη από την ιδέα ότι μεγαλώνεις με την πάροδο του χρόνου, ο δίσκος της ήταν ένα μίγμα από ποπ και ελληνική παραδοσιακή μουσική. Την ίδια χρονιά (1994) παντρεύτηκε με τον Γιώργο Θεοφάνους. Ο συνθέτης θεωρεί την Ευρυδίκη ως την μούσα του, παρόλο που πήραν διαζύγιο το 2000. Το ζευγάρι απέκτησε έναν γιο, τον Άγγελο, ο οποίος γεννήθηκε τον Νοέμβριο του 1996. Ο Θεοφάνους ήταν ο κύριος συνθέτης και παραγωγός των πρώτων εννέα δίσκων της Ευρυδίκης ενώ το 1998 και το 1999 συνεργαζόταν με την Minos-Emi και τον Βαγγέλη Γιαννόπουλο. Δίσκοι όπως οι Δέσε Μου τα Μάτια (1998, ο πρώτος χρυσός δίσκος), Το Κουμπί (1999) και Όλα Δικά Σου (2000), με τον ποπ / λαϊκό ήχο τους, είναι χαρακτηριστικοί της περιόδου θεοφανους Το 2002 αποτελεί μια σημαντική χρονιά στην καριέρα της Ευρυδίκης καθώς η τραγουδίστρια έκανε μια στροφή στην καριέρα της. Μετά το διαζύγιό της με τον Θεοφάνους, σταμάτησε την συνεργασία της μαζί του και στράφηκε από την ποπ μουσική στην ροκ / εναλλακτική. Στον δίσκο της Live και αλλιώς ερμήνευσε αρκετά γνωστά ροκ τραγούδια και αποκάλυψε μια άλλη πλευρά του εαυτού της. Επίσης, την ίδια χρονιά συμμετείχε ως "Taptim" στο μιούζικαλ The King and I, σε παραγωγή της Μιμής Ντενίση, λαμβάνοντας θετικά σχόλια από το κοινό και τους κριτικούς. Μετά από ένα μουσικό διάλειμμα παραγωγής studio τραγουδιών, το οποίο διήρκεσε τρία χρόνια, η Ευρυδίκη κυκλοφόρησε τον δίσκο Όσο Φεύγω Γυρίζω (2003), σε μουσική και στίχους της ίδιας αλλά και των Δημήτρη Κοργιαλά, Γιώργου Δημητριάδη, Δημήτρη Καρρά και Γιώργου Αλουπογιάννη. Ο δίσκος θεωρήθηκε στροφή στην μουσική καριέρα της Ευρυδίκης και σηματοδότησε μια νέα εποχή για αυτήν. Από τότε έχει αναγνωριστεί ως μία από τις πιο επιτυχημένες Ελληνίδες ροκ τραγουδίστριες. Το καλοκαίρι του 2004 συνεργάστηκε με τον Βασίλη Παπακωνσταντίνου σε συναυλίες. Το 2005 κυκλοφόρησε τον δίσκο Στο Ίδιο Βαγόνι, σε στίχους του Δημήτρη Κοργιαλά, που έλαβε και αυτός θετικά σχόλια. Το 2007 κυκλοφόρησε τον δέκατο τρίτο προσωπικό της δίσκο, με τίτλο 13 (Δεκατρία). Το καλοκαίρι της ίδιας χρονιάς, η Ευρυδίκη άνοιξε μαζί με τον Κοργιαλά τη συναυλία των Evanescence στο Στάδιο Γεώργιος Καραϊσκάκης και έλαβε το βραβείο της Τραγουδίστριας της Χρονιάς στα Μουσικά Βραβεία της Κύπρου. Το 2009 η Ευρυδίκη κυκλοφόρησε τον δίσκο Έτσι Είναι η Αγάπη, σε μουσική του Δημήτρη Κοργιαλά και σε στίχους του ίδιου και της Βίκυς Γεροδόθωρου. Ακολούθησαν κοινές εμφανίσεις τους σε μουσικές σκηνές και σε συναυλίες στην Ελλάδα και στην Κύπρο. Το 2010 κυκλοφόρησε το cd-single Έτσι Απλά. Τον Νοέμβριο του 2011 κυκλοφόρησε το άλμπουμ Ονειρεύομαι Ακόμα Μαμά, γιορτάζοντας τα 20 χρόνια παρουσίας της στην δισκογραφία. Της χάρισαν τραγούδια φίλοι και παλιοί συνεργάτες της, τους οποίους προσκάλεσε και στις παραστάσεις που παρουσίασε στον Σταυρό του Νότου Plus. Ανάμεσα σε αυτούς ήταν οι Αντώνης Βαρδής, Κώστας Τουρνάς, Γιώργος Θεοφάνους, Δημήτρης Κοργιαλάς και άλλοι. Το 2012 ανέβασε στο Γυάλινο Μουσικό Θέατρο την παράσταση Εγώ, η Edith και ο Εlvis ... Το Μπλε Ταξίδι, σε σκηνοθεσία του Κωνσταντίνου Ρήγου. Απέσπασε θετικές κριτικές και οι συναυλίες έγιναν sold out. Το 2014, συμμετείχε στην κριτική επιτροπή του μουσικού τηλεοπτικού show του Mega, The Music School.Το 2017 η Ευρυδίκη συνεργάστηκε με τους Λωποδύτες, ένα ροκ-ποπ συγκρότημα που δραστηριοποιείται στην Λευκωσία. Την ίδια χρονιά γιόρτασε τα 25 χρόνια παρουσίας της στην δισκογραφία με την κυκλοφορία του δίσκου 25 Για Πάντα, ο οποίος περιλαμβάνει διασκευές των τραγουδιών της, σε συνεργασία με άλλες τραγουδίστριες. Σε γενικές γραμμές, η Ευρυδίκη θεωρείται μία από τις πιο δημοφιλείς και επιτυχημένες τραγουδίστριες στην Ελλάδα και στην Κύπρο, με τις περισσότερες πωλήσεις δίσκων. Πέρα από τον Γιώργο Θεοφάνους και τον Δημήτρη Κοργιαλά, έχει συνεργαστεί με καλλιτέχνες, μεταξύ των οποίων οι Βασίλης Παπακωνσταντίνου, Γιώργος Χατζηνάσιος, Γιάννης Σπανός, Μάριος Τόκας, Βαγγέλης Δημητριάδης, Χρήστος Δάντης, Ναταλία Γερμανού, Ελένη Πέτα, Στέλιος Ρόκκος, Αντώνης και Γιάννης Βαρδής, Σάκης Ρουβάς. Συμμετείχε τρεις φορές στην Eurovision ως τραγουδίστρια και τρεις φορές κάνοντας τα φωνητικά. Εκπροσώπησε για πρώτη φορά την Κύπρο στην Eurovision το 1992 στο Μάλμε με το τραγούδι "Ταιριάζουμε", όπου κατέλαβε την ενδέκατη θέση. Το 1994, εκπροσώπησε ξανά την Κύπρο στο Δουβλίνο με το τραγούδι "Είμαι Άνθρωπος Κι Εγώ", όπου κατέλαβε πάλι την ενδέκατη θέση. Αυτό το τραγούδι προκάλεσε αμφιλεγόμενες αντιδράσεις από τους κριτικούς και το κοινό εξαιτίας της πολιτικής νύξης του τραγουδιού στο Κυπριακό. Από την άλλη, έγινε το αγαπημένο τραγούδι για την νίκη χάρη στους έθνικ ήχους του και την συναισθηματική ερμηνεία και παρουσία της Ευρυδίκης. Η Ευρυδίκη συμμετείχε επίσης κάνοντας τα φωνητικά σε τρεις διαφορετικές χρονιές: το 1983, το 1986 και το 1987. Το 2007 επιλέχθηκε να εκπροσωπήσει για τρίτη φορά την Κύπρο, με το τραγούδι Comme Ci Comme Ça, σε στίχους Ποσειδώνα Γιαννόπουλου και μουσική του Δημήτρη Κοργιαλά. Παρόλο που το τραγούδι απέσπασε θετικές εντυπώσεις, δεν κατάφερε να περάσει στον τελικό του διαγωνισμού. Το 2008, εμφανίστηκε στον Παιδικό Διαγωνισμό Τραγουδιού της Eurovision στον οποίον ερμήνευσε το θεματικό τραγούδι του διαγωνισμού, Fun in the Sun, με τον τότε σύζυγό της Δημήτρη Κοργιαλά. Από το 1993 μέχρι το 2000 η Ευρυδίκη ήταν παντρεμένη με τον στιχουργό και συνθέτη Γιώργο Θεοφάνους, με τον οποίο έχει αποκτήσει έναν γιο, τον Άγγελο. Από το 2003 μέχρι το 2015 ήταν ζευγάρι με τον στιχουργό και τραγουδιστή Δημήτρη Κοργιαλά, με τον οποίο είχε σχέση δώδεκα χρόνια και ήταν παντρεμένη τα έξι χρόνια. Από το 2016 είναι ζευγάρι με τον κιθαρίστα Μπομπ Κατσιώνη, με τον οποίο παντρεύτηκε στις 31 Αυγούστου του 2019. Live κι αλλιώς (2002) Best of (2004) Best of (2007) 14 μεγάλα τραγούδια (2007)Ειδικές εκδόσεις Για πρώτη φορά (GOLD edition) Best of limited edition (2007) Best of limited edition (different covers) (2007) The complete videos DVD + CD (2008) Comme ci, comme ça (promo single) CD+DVD (2007)Promo Μίσησέ με [vinyl] (1993) Φθινόπωρο γυναίκας (1995) Αυτό το φιλί (1996) Όλα δικά σου (remix) [radio single] Για μένα (remix) [radio single] Πιάσε με (2002) Go summer! (2004) Στο ίδιο βαγόνι (2005) Θέλω τόσο να σε δω (2005) Comme ci, comme ca (2007) Διάφοροι: Το πρώτο μου πάρτυ [vinyl] (στα "Ζητάς", "Ήμασταν παιδιά" & "Ποιος φταίει") 11/1990 Πασχάλης: Ερωτικά μηνύματα (στο "Τα μυστικά απ' το καλοκαίρι") 12/1990 Διάφοροι: Το πρώτο μας πάρτυ [vinyl] (στα "Αναμνήσεις" & "Στην άκρη του κόσμου") 4/1991 Γιάννης Κούτρας: Ξαφνικά (στο "Τόσα καλοκαίρια") 1992 Menken Alan: Ηρακλής, πέρα απ' τον μύθο (στο "Δε θα το πω") 1997 Γιώργος Αλκαίος: Εν ψυχρώ (στο "Αγάπες") 1997 One: One (στο "Κράτα καρδιά μου") 1999 One: One (re-release with remixes) 2000 Μιμή Ντενίση: Ο βασιλιάς κι εγώ (στα "Medley: του έρωτα φως - όνειρα - είναι υπέροχος", "Θα φύγουμε οι δυο μας", "Όνειρα" & "Τραγούδι για ένα ζευγάρι") 10/2002 Δημήτρης Κοργιαλάς: Άσε τα δύσκολα σε μένα (Στο "Τα σημάδια σου", φωνητικά στα "Να σ' αρνηθώ", "Αν θες να φύγεις" & "Πάρε με θάλασσα") 22/9/2003 Βασίλης Παπακωνσταντίνου: Εσείς, οι φίλοι μου κι εγώ (στο "Άνοιξέ μου να κρυφτώ") 30/9/2003 Γιώργος Θεοφάνους: Τραγούδι στα παιδιά (στα "Πυξίδα", "Περνάς ακόμα καλά", "Μίσησέ με", "Δεν έχει σίδερα η καρδιά σου" & "Σ' αγαπώ") 11/12/2003 Various: A greek tribute to Depence Mode (στο "Halo") 21/3/2005 Διάφοροι: Euro-revisions (στο "Σωκράτη superstar") 2/5/2006 Ημισκούμπρια: Η απλή μέθοδος των τριών (στο "Αν ήσουν άλλος") 2006 Θάνος Παπανικολάου: Σαν μια σκιά (στο "Πίσω απ' τα μάτια σου") 2/2007 Δημήτρης Κοργιαλάς: Τα κουτιά είναι κουφά (στο "Λίγο ακόμα") 24/1/2008 Σαλίνα: Το καινούργιο σου όπλο (στο "Οι διαφορές") 5/2011 Ροκ α Μπίλυ στα σύννεφα (στα "Ώρα για τσάι", "Όλε" & "Στα σύννεφα") 12/2011Συνεργασίες (φωνητικά) Νίκος Πορτοκάλογλου: Φωνές (στο "Έτοιμος") 1990 Κώστας Τουρνάς: Κάτω απ' την Ακρόπολη (στα "Φαντασιώσεις" & "Θέλω σε θέλω") 1993 Κώστας Χρύσης: Μη σταματάς να ελπίζεις (στο "Μη σταματάς να ελπίζεις") 29/4/1996 Δημήτρης Κοργιαλάς: Η μέρα φεύγει (στα "Χωρίς εσένα", "Η μέρα φεύγει" & "Εσύ") 22/6/2005 Vox: Λίγα μυστικά ακόμα (στο "Το χρώμα ξεβάφει") 2006 Δημήτρης Κοργιαλάς: Greatest hits+4 νέα (στο "Μη φύγεις") 26/12/2006 Κωνσταντίνος Χριστοφόρου: Η αλήθεια είναι μία (φωνητικά στο "Αγκάθι") 2/2007 Σαλίνα: Σαλίνα (φωνητικά στο "Κάθε μέρα") 22/2/2010Συνεργασίες (singles) Διάφοροι: Κάθε φορά που γελάει ένα παιδί (βινύλιο) (στο "Κάθε φορά που γελάει ένα παιδί") 12/1992 Διάφοροι: A greek tribute to Depeche Mode (promo cd-r) 2005 Διάφοροι: Μια αγκαλιά για το argoodaki (στο "Μια αγκαλιά για το argoodaki - version 2") 2005 Συμμετέχω ενεργά: Έχω τη δύναμη (στο "Έχω τη δύναμη") 21/1/2006 Διάφοροι: Κάνε την αγάπη γιορτή (στο "Κάνε την αγάπη γιορτή") 25/11/2007 Super friends: Των Χριστουγέννων το θαύμα (στο "Των Χριστουγέννων το θαύμα") 12/2011Συνεργασίες (ειδικές εκδόσεις) Πορτοκάλογλου: Φωνές (Remaster) 2003 Επίσημη ιστοσελίδα Ευρυδίκη στο Discogs